

Υπουργείο Αγροτικής Ανάπτυξης και Τροφίμων

Γενική Διεύθυνση Κτηνιατρικής

Διεύθυνση Υγείας των Ζώων

Τμήμα Λοιμωδών και Παρασιτικών Νοσημάτων

**Συμβολή των κυνηγών στην επιτήρηση και την πρόληψη της Αφρικανικής Πανώλους των Χοίρων**



Η Αφρικανική Πανώλη των Χοίρων:

- είναι ιογενές νόσημα του χοίρου και του αγριόχοιρου,

- έχει επιβεβαιωθεί στα κράτη της βορειανατολικής Ευρώπης, σε ορισμένα κράτη της Κεντρικής Ευρώπης και μετατοπίστηκε τελευταία νοτιότερα στη Ρουμανία και στη Βουλγαρία

- μεταδίδεται εύκολα και επιβιώνει για μεγάλο διάστημα στο περιβάλλον και στα πτώματα των αγριόχοιρων,

- μεταδίδεται με άμεση και έμμεση επαφή, μετά από σίτιση με μολυσμένη τροφή, καθώς και με έντομα,

- προκαλεί μεγάλες οικονομικές απώλειες και προβλήματα στις μετακινήσεις των ζώων και των προϊόντων,

- προκαλεί μεγάλο ποσοστό θανάτων στους αγριόχοιρους και τους χοίρους.

- **δε μεταδίδεται** στον άνθρωπο.

**ΔΕΝ ΥΠΑΡΧΕΙ ΘΕΡΑΠΕΙΑ ΟΥΤΕ ΔΙΑΘΕΣΙΜΟ ΕΜΒΟΛΙΟ ΓΙΑ ΤΟ ΝΟΣΗΜΑ!!**

Συμπτώματα:



- αιμορραγίες σε διάφορα όργανα,

- ερυθρότητα του δέρματος, του ρύγχους και των αυτιών,

- πυρετός,

- ανορεξία, κατάπτωση,

- ταχύπνοια,

- αποβολές,

- διάρροια (ίσως αιμορραγική).

Αλλοιώσεις στα εσωτερικά όργανα του ζώου:

- παρουσία υγρού στις κοιλότητες του ζώου,

- διογκωμένοι και αιμορραγικοί λεμφαδένες,

- αιμορραγίες και οίδημα των πνευμόνων,

- σπλήνας διογκωμένος, σκουρόχρωμος με αιμορραγίες,

- αιμορραγίες στα εσωτερικά όργανα,

- διογκωμένο ήπαρ,

-αποβληθέντα έμβρυα: παρουσία γενικευμένου οιδήματος, πετέχειες σε δέρμα, μυοκάρδιο, σπλήνα, ακόμα και στον πλακούντα.



Σπλήνας διογκωμένος και σκουρόχρωμος.

 

Υπεραιμία του βλεννογόνου του εντέρου.

Η ΕΠΙΒΕΒΑΙΩΣΗ ΤΟΥ ΝΟΣΗΜΑΤΟΣ ΓΙΝΕΤΑΙ ΜΟΝΟ ΕΡΓΑΣΤΗΡΙΑΚΑ!!

**Η ΠΑΡΟΥΣΙΑ ΤΟΥ ΝΟΣΗΜΑΤΟΣ ΣΤΙΣ ΧΩΡΕΣ ΤΗΣ ΑΝΑΤΟΛΙΚΗΣ ΕΥΡΩΠΗΣ ΕΠΙΦΕΡΕΙ ΑΠΑΓΟΡΕΥΣΗ ΤΟΥ ΚΥΝΗΓΙΟΥ ΣΤΗΝ ΠΕΡΙΟΧΗ ΤΟΥ ΚΡΟΥΣΜΑΤΟΣ (ΣΕ ΠΡΩΤΗ ΦΑΣΗ) ΚΑΙ ΜΑΚΡΟΠΡΟΘΕΣΜΑ ΑΛΛΑΓΕΣ ΣΤΟΝ ΤΡΟΠΟ ΑΣΚΗΣΗΣ ΤΟΥ!!!!**

****

Κατά τη διάρκεια του κυνηγιού προσέχουμε για:

- ανεύρεση άρρωστων ή νεκρών ζώων στο δάσος,

- ανεύρεση ασυνήθιστα μεγάλου αριθμού νεκρών ή τραυματισμένων ζώων σε ομάδα στα οδικά δίκτυα,

- ασυνήθιστη συμπεριφορά (υπνηλία, μειωμένη αντίδραση σε ερεθίσματα) μεμονωμένων ζώων ή ομάδων αγριόχοιρων,

- να μην πετάμε στο περιβάλλον υπολείμματα θηραμάτων αγριόχοιρων.

**ΣΕ ΠΕΡΙΠΤΩΣΗ ΕΥΡΕΣΗΣ ΝΕΚΡΩΝ ΑΓΡΙΟΧΟΙΡΩΝ ΑΚΟΜΑ ΚΑΙ ΑΥΤΩΝ ΠΟΥ ΕΧΟΥΝ ΣΚΟΤΩΘΕΙ ΣΕ ΑΥΤΟΚΙΝΗΤΙΣΤΙΚΟ ΑΤΥΧΗΜΑ – ΕΙΔΟΠΟΙΟΥΜΕ ΑΜΕΣΑ ΤΙΣ ΤΟΠΙΚΕΣ ΚΤΗΝΙΑΤΡΙΚΕΣ ΑΡΧΕΣ!!!!**

**Μέτρα πρόληψης κατά το κυνήγι:**

- ο χώρος αφαίρεσης των σπλάχνων των θηραμάτων περιορίζεται ώστε να μην επιτρέπεται η πρόσβαση των κυνηγετικών σκύλων

- διαχειριζόμαστε σωστά το θήραμα (απορρίπτονται σπλάχνα και εντόσθια μόνο αφού χλωριωθούν - δεν χρησιμοποιούνται ως ζωοτροφή),

- δεν ταΐζουμε τα ζώα με πτώματα νεκρών χοίρων ή αγριόχοιρων,

- τοποθετούμε το θήραμα και το κρέας του σε ξεχωριστό αποθηκευτικό χώρο (όπου άλλα ζώα δεν έχουν πρόσβαση),

- προσπαθούμε να αποφύγουμε την επαφή ζώων (π.χ. σκυλιών) με το θήραμα,

- καθαρίζουμε προσεκτικά επιτόπου τον εξοπλισμό που χρησιμοποιήσαμε, τα υποδήματα και το όχημά μας, μετά το κυνήγι.

 